N'on ket unan a zo nailh gant 'pezh a ra Pénélope Bagieu. Plijadur em bez o lenn ur strip bennak diwar he blog, met setu tout. Dedennet on bet avat o tizoloiñ he levr "hir" kentañ.  Un doare tresañ simpl ha plijus, gwregel kenañ hag un istor… Mmmh, traoù 'zo 'm eus kavet hegasus (an dudenn bennañ 'zo luuuu, he mignon 'zo un tamm re cliché ar paotr dilabour/macho h.a.) met he istor karantez gant ur skrivagner brudet hag ar pezh a zizoloo tamm-ha-tamm 'zo dic'hortoz, fentus ha kavet mat. Ar fin a zo plijus ouzhpenn.  Setu ul levr skañv (pe get?) ha dudius, n'eo ket tamm ebet ur bennoberenn met n'eo ket fall memestra. D'am soñj he deus Pénélope Bagieu peadra da ginnig deomp istorioù hir a-feson en dazont.